ngunit makaraan yaon ay nakita ang militar, matapos na makipag alam sa dalawa tatlong pulutong pa, na tumango sa isang sasakyan at waring nakipag usap ng mahigpitan sa isang nasa sa loob. si camaroncocido ay lumakad ng ilang hakbang at kahit hindi namangha ay waring nakilala niya si simoun, samantalang ang matalas niyang pangdingig ay nakaulinig ng ganitong maikling usapan: ang palatandaan ay isang putok! huwag kayong mag alaala; ang general ay siyang nag uutos; ngunit pag iingatan ninyong huwag masasabi. kung susundin ninyo ang aking utos ay matataas kayo. kung gayoy. humanda kayo! ang boses ay tumigil at makaraan ang ilang sandaliy lumakad ang sasakyan. kahit na mapagwalang bahala si camaroncocido ay hindi rin nakapigil sa pagbulong na: mayroong binabalak. kaingatan ang mga bulsa! at sa dahilang naramdamang ang kaniyang mga bulsa ay walang laman, ay muling ikinibit ang balikat. ano ang mayroon sa kaniya kung gumuho man ang langit? at nagpatuloy sa kaniyang pakikibatyag.